**JAVNI POZIV ZA MLADE LOKALNE LIDERE/KE**

 **na projektu**

 ***“Veća odgovornost lokalne vlasti za bolji kvalitet života građana/ki“***

Centri civilnih inicijativa (CCI) kao implementator projekta „*Veća odgovornost lokalne vlasti za kvalitet života građana/ki“*raspisuju Javni poziv za mlade lokalne lidere/ke iz 15 lokalnih zajednica: Velika Kladuša, Kalesija, Zavidovići, Goražde, Gornji Vakuf-Uskoplje, Konjic, Široki Brijeg, Hadžići, Livno, Kozarska Dubica, Gradiška, Teslić, Ugljevik, Pale i Foča.

Kroz navedeni projekat CCI će organizovati različite vrste aktivnosti u oblasti monitoringa i ocjene rada lokalnih vlasti, osigurati informacije o političkim programima koji se fokusiraju na poboljšanje kvalitete života na lokalnom nivou, uz aktivno uljučivanje mladih**.** Uspostaviti mehanizme nezavisnog monitoringa rada lokalnih vlasti i osnažiti ulogu mladih u političkim procesima i na izborima na lokalnom nivou.

**Pozadina**

Najveći broj životnih potreba građani ostvaruju na lokalnom nivou vlasti. Lokalni nivo vlasti ima važne nadležnosti u okviru kojih mogu u značajnoj mjeri uticati na kvalitet života građana.

Javnost nema adekvatne informacije niti znanje o nadležnostima lokalnih zajednica, a nedostaje i objektivna slika o rezultatima rada lokalnih vlasti i uticaja odluka vlasti na kvalitet života građana/ki. Mladi nisu u dovoljnoj mjeri uključeni u političke procese na lokalnom nivou u svojim lokalnim zajednicama.

Građani, posebno mladi, žele se u većoj mjeri uključiti u razvoj lokalnih politika, ali često su obeshrabreni zbog nedostatka podrške, straha ili zbog nedostatka adekvatnih mehanizama za učešće.Važno je da građani na lokalnom nivou upoznaju predstavnike vlasti i s njima ostvare direktnu komunikaciju kako bi što objektivnije donijeli sud o tome za koga glasati na izborima i držali kandidate za javno izgovorenu riječ ukoliko posao ne urade dobro.

Kroz rad u 15 ciljanih opština i gradova u BiH sa odabranim mladim lokalnim liderima/kama omogućiće im se da steknu teorijska znanja vezano za rad lokalnih institucija vlasti, od načina donošenja odluka, nadležnosti, metodologija, analize podataka, korištenje online sistema/baze podataka, itd. CCI će mladim aktivistima prenijeti znanje u oblasti monitoringa rada vlasti i implementacije javnih politika kako bi se kreirala osnova za njihovo uključivanje u rad lokalnih zajednica.

Pored teorijskog dijela uključeni lokalni lideri/ke dobiće priliku i praktično da primijene stečeno znanje aktivnim učešćem u realizaciju projektnih aktivnosti uz mentorstvo od strane CCI osoblja.

**Šta dobijate ?**

Priliku da upoznate kako funkcioniše lokalna vlast i utiče na naše života, te kako mi utičemo na lokalnu vlast i to:

* Teorijsko znanje o funksionisanju lokalnih institucija vlasti kroz tri modula

a) upoznavanje sa nadležnostima lokalnog nivoa vlasti;

b) metodologiju monitoringa rada institucija vlasti na lokalnom nivou;

c) korištenje baze i upravljanje većom količinom podataka;

* Aktivno sudjelovanje u realizaciji projektnih aktivnosti
* Mentorstvo
* Potvrdu o obavljenoj praksi od strane CCI-a
* Naknadu troškova

Pored stečenog teorijskog znanja kroz projekat uključeni mladi će dobiti priliku da naučeno odmah primjene kroz praktičan rad, te podijele stečeno znanje sa svojim sugrađanima.

**Vrijeme trajanja angažmana**

Lokalni lideri/ke biće uključeni u projekat „***Veća odgovornost lokalne vlasti za kvalitet života građana/ki“*** u periodu od 20. aprila do 20. oktobra 2020. godine.

**Ko se može prijaviti?**

* mladi starosne dobi 18-30 godina u trenutku podnošenja prijave
* sa prebivalištem u Bosni i Hercegovini iz sljedećih lokalnih zajednica:

Velika Kladuša, Kalesija, Zavidovići, Goražde, Gornji Vakuf-Uskoplje, Konjic, Široki Brijeg, Hadžići , Livno, Kozarska Dubica, Gradiška, Teslić, Ugljevik, Pale, Foča (RS);

* koji imaju želju i volju da aktivno rade na poboljšanju kvaliteta života u svojim lokalnim zajednicama i da se lično razvijaju

**Obaveze odabranog podnosioca/teljice prijave**

* Prisusustvo svim obukama vezano za rad lokalnih institucija vlasti
* Odgovorno izvršavanje preuzetih obaveza pri realizaciji projektnih aktivnosti
* Korektna saradnja sa mentorima

**Način prijave?**

Svi zainteresovani mladi iz ciljanih opština/gradova, mogu se prijaviti popunjavanjem online obrasca koji je dostupan putem linka <http://skr.rs/AjG>

Broj lokalnih lidera je ograničen na maksimalno 5 iz svake uključene lokalne zajednice.

Rok za prijavu je 12.04.2020.

Dodatne informacije možeš dobiti putem telefona 063 396 519 ili na email cci@ccibh.org

*Projekat „****Veća odgovornost lokalne vlasti za kvalitet života građana/ki“*** *se realizuje zahvaljujući podršci programa Bosnia and Herzegovina Resilience Initiative (BHRI), koji sprovodi Međunarodna organizacija za migracije (IOM), uz finansijsku podršku Američke agencije za međunarodni razvoj (USAID)*